Hvað getum við gert til að verna náttúru okkar . Við lifum í heimi þar sem við höfum tamið okkur þær venjur að kaupa eitthvað nýtt vikulega ef ekki daglega . Við þurfum auðvitað matvörur , föt og annað fyrir heimilið en gætum við ekki verið varkárari í að velja vörur með tilliti til umhverfisáhrifa ? Í eina viku getur fjölskyldan fylgst með innkaupum . Þá er mikilvægt að skoða : Hvað er keypt ? Var nauðsynlegt að kaupa vöruna ? Er hún framleidd á Íslandi eða erlendis ? Í hvernig umbúðum kom hún ? Hverjar af vörunum eru nýttar ? Hvaða umbúðir eru endurunnar ? Hverjum er hent ? Skipta má verkefnum niður milli fjölskyldumeðlima en er samvinnan þó mikilvæg og getur verið þræl skemmtileg . Sniðugt er að skrifa niður hvað þið kaupið að hverju sinni og hvernig það nýtist ykkur á allan hátt . Þið getið síðan skoðað niðurstöðurnar saman og rætt um hvernig fjölskyldan getur staðið sig betur í því að spara og vernda umhverfið . Ljósmynd : Fernur til endurvinnslu , Móna Róbertsdóttir Becker .